**Jovan Mikić**, poznat po nadimku **Spartak** (Opovo, 13. maj 1914 — Subotica, 11. oktobar 1944.) bio je jugoslovenski reprezentativac i rekorder u atletici, hrvatske narodnosti, poznat po tome što je po njemu ime dobio FK Spartak Subotica.

Biografija
----------

*Jovan Mikić* je rođen 13. maja 1914. godine u Opovu u Banatu. Četvrto dete majke Darinke, učiteljice, i oca Aleksandra, školskog nadzornika (oba roditelja su hrvatske narodnosti). Nakon Prvog svetskog rata seli se sa porodicom za Suboticu. U Subotici završava gimnaziju i fakultet. Studira prava pod snažnim uticajem Mije Mirkovića. Godine 1939. primljen je za asistenta na ekonomskoj - komercijalnoj visokoj školi u Beogradu. Vrlo brzo konkuriše za mesto docenta, ali prekida ga Drugi svetski rat. Kao veoma darovita ličnost, koja od detinjstva govori nekoliko jezika, piše pesme, svoj natprosečni talenat ispoljava u sportu. Počevši od 1932. do 1939. godine bio je naš najuspešniji petobojac, desetobojac, skakač, bacač diska i kladiva. Sportska karijera dovela je Jovana do vrha, stajao je u red najboljih jugoslovenskih atletičara. Sebi nije pravdao neuspehe, ali onima koji su ga pobeđivali prvi je čestitao. Dvaput prvak balkana, naš olimpijski reprezentativac pun snage i neiscrpne energije, stizao je svugde i uvek bio među čelnima. Zajedno sa suprugom Ksenijom i sinom Aleksandrom 1941. godine seli se za Novi Sad. Jovan Mikić Spartak je bio antifašista, kao intelektualca levičarasto nije proleter. Upravo ta griža savesti bila je njegova pokretačka snaga. Mikić nije bio komandant iz senke, već u napadu je rame uz rame sa svojim saborcima! saborci su ga poštovali i sledili. Umro je 11. oktobra 1944. godine.

Sportska biografija
-------------------

Mikić se atletikom počeo baviti još kao srednjoškolac u Subotičkoj Bačkoj. U tim godinama spada među talentovane atletičare u višeboju. Na školskom takmičenju u petoboju u konkurenciji 69 takmičara pobedio je sa 3.110 bodova. Među prvim uspesima je osvajanje prvenstva Jugoslavije u troskoku u Zagrebu 1933. godine sa rezultatom 13,29.

Od 1934. Mikić postaje član atletske sekcije Beogradske Jugoslavije. Te godine kao najbolji jugoslovenski takmičar na V. Balkanskim igrama u Zagrebu osvaja drugo mesto u troskoku. Na takmičenju u Ljubljani 18. avgusta 1935. godine Mikić je skočio 14,05 i bio prvi Jugosloven koji je u troskoku preskočio 14 metara.

Sve do 1938. Mikić dominira u troskoku i poboljšava rekord na 14,20 m 23. avgust 1936. u Zagrebu. U ovoj disciplini takmičio se na Olimpijskim igrama 1936 u Berlinu postigavši 13,90. Nije uspeo u Belinu, ali zato 1937. pobeđuje na Balkanskim igrama sa 14,03 metra. Na studentskim igrama U Parizu se takmiči u petoboju. Na Balkanskim igrama 1935. u Istanbulu posvaja prvo mesto u svojoj drugoj disciplini skoku uvis.

Od 1932. do 1937. Mikić je stalni član reprezentacije Jugoslavije u skokovima — vis, dalj i troskok, učesnik Balkanskih igara i drugih takmičenja. Na Balkanakim igrama u Atini 1939. godine Mikić je poslednji put nastupio za reprezentaciju. Takmičio se u desetoboju i osvojio drugo mesto.

Literatura
----------

* Encikloppedija fizičke kulture JLZ Zagreb 1977. Rezultati atletskih takmičenja
* Trideset godina Atletsko saveza Srbije 1948 — 1978. Beograd 1981.

Eksterni linkovi
----------------

* Profil Jovana Mikića na sajtu sports-reference.com Arhivirano 2012-12-16 na Wayback Machine-u

Umro je u otobru 1944 a ne u novembru.